《偈二首 其二》
宋代·释道闲

荡荡无迂曲，明明透古今。晓云笼碧岫，残叶落疏林。

脱体全收放，当堂定浅深。饶君亲荐得，未是我智音。

作者简介：释道闲（？～一一四七），号无著，俗姓洪，台州黄岩（今属浙江）人。年二十六师芭蕉庵主，后得度。高宗绍兴十二年（一一四二），改天台太平兴国寺为万年报恩光孝寺，敕师居之。十七年卒。为南岳下十六世，云居高庵善悟禅师法嗣。《嘉泰普灯录》卷二○、《五灯会元》卷二○有传。今录诗四首。